ব্যাটারি চালিত যান্ত্রিক রিক্সা ও টমটমের গ্যাঁড়াকলে ঈদগাঁওর প্রত্যান্ত জনপদ। দিন দিন ব্যাপক হারে বেড়েই চলছে এসব যানবাহন। কোন প্রকার ড্রাইভিং প্রশিক্ষন ছাড়াই অর্থাভাবে পড়ে উঠতি প্রজন্মের অল্প বয়সী যুবকরা রিক্সা ও টমটম চালাচ্ছে। যার ফলে, গ্রামীন সড়ক – উপসড়কেই প্রায়শ ঘটে চলছে হরেক রকমের দূর্ঘটনা । মালিকদের যানবাহন ভাড়া ও বৈদ্যুতিক চার্জের অর্থ জোগাড় করতে চালকরা বেপরোয়া গতিতে গাড়ী চালাতে দেখা যায় । আবার অনেকেই অগোচরে চার্জ দিচ্ছে । বর্তমানে ঈদগাঁওতে অসংখ্য টমটম ও যান্ত্রিক রিক্সা রয়েছে ।